***Tüzérek Baráti Köre Egyesület***

***Hódmezővásárhely, Hódi P. u. 3. sz.***

  ***Rövid tájékoztatás az egyesületről***

***Az egyesületünk 2010.-ben alakult meg.*** A Csongrád Megyei Bíróság a PK.60.028/2010/4. számon a 2712 sorszám alatt közhasznú szervezetként 2010. április 30.-án nyilvántartásba vette, amely ***2010.*** ***május 27.-én jogerőre emelkedett.***

Az egyesület taglétszáma ebben az évben 21 fő alapító és 57 fő rendes tagból, összesen 78 főből állt.

***Az egyesület, alapító tagjai:***

1. Szabó Ferenc 12.) Aratóné Zelenszki Anna Júlia
2. Szabó Ferencné 13.) Arató László
3. Sánta László 14.) Kovács Sándor
4. Kapusi Zoltán 15.) Árvai László
5. Barankai Csaba 16.) Soósné Ginter Anna
6. Tóth Imre 17.) Soós Zoltán
7. Lantos István 18.) Szőlősi Tatyjána Valerjevna
8. Bartók Barnabás 19.) Szőlősi Gyula
9. Kása István 20.) Csepregi Balázs
10. Pauli András 21.) Dr. Nagy Csaba
11. Banos János

A Szegedi Törvényszék a 8.PK.60.028/2010/21 számon a Bíróság a civil szervezet közhasznú jogállását 2015. január 01. napjával megszüntette és törölte az erre vonatkozó adatot a nyilvántartásból. Jogerőre emelkedése a 8.PK.60.028/2010/21/I okmányon 2015. november 25.-én következett be.

Az egyesületünk létszáma ebben az időszakban 44 fő volt.

Egyesületünk a közhasznú státusz elvesztése után elfogadta, ennek megfelelően az új Alapszabályt. A Szegedi Törvényszék 12.PK.60.028/2010/25. számú okmányában került elfogadásra és a 06-02-0002712. számon nyilvántartott civil szervezetként került a változás bejegyzésre***. A módosított*** ***Alapszabály kelte: 2017. március 10. Azóta az egyesület alapokmánya nem változott.***

***A jelenleg regnáló egyesületi funkcióban lévő tagjait,*** a Szegedi Törvényszék 2022. szeptember 16.-án hozott végzése 15.PK.60.028/2010/31 alapján kerültek nyilvántartásba és ***2026. szeptember 14.-ig vannak pozícióban.***

***Az egyesület aktuális létszáma: 49 fő.*** Jelenleg is több tagfelvételi kérelem van beadva az egyesülethez, melyeket a következő elnökségi ülésen beszélnek meg és közösségi döntés alapján, határozatba foglalva vesznek fel.

***Egyesületünk tagjai a- megalakulástól napjainkig- fegyveres testületek és rendvédelmi szervek*** ***tényleges állományú tagjai, nyugdíjasok, azok családtagjai, illetve civil személyek.*** Tevékenységünk célja az említett állampolgári csoportokba tartozó személyek egészségmegőrzése, kulturált szabadidő eltöltése, sporttevékenységének elősegítése, támogatása. Az aktív, szolgálatot teljesítő tagjai és egyesületünk többi tagja rekreációjának segítése, abban való aktív közreműködés.

Egyesületünk működését a civil szervezetekre vonatkozó jogszabályok, az egyesület Alapszabálya, az egyesület tagjai által elfogadott Éves terv (Éves végrehajtási grafikon), valamint a társadalmi szervezetekkel kötött szerződésekben vállalt feladatok és kötelezettségek határozzák meg.

***Folyamatos napi kapcsolatot tart fenn*** a MH Katonai Igazgatási és Központi Nyilvántartó Parancsnokság 5. Hadkiegészítő és Toborzó Központtal, valamint a MH 5. Bocskai István Lövész Dandár Hódmezővásárhelyi Kihelyezett Elemével.

 ***Kiemelt figyelmet fordít*** az egyesület tagjainak pihentetésére, rekreációjára. A lehetőségek kihasználásával évente kerül sor a közös kirándulásokra,(Mátraháza, Badacsony, Badacsonylábdihegy, stb.) Jelenleg áll szervezés alatt a Balatonkenesei és Erdőbényei pihenés.

 ***Évente egy alkalommal kerül megrendezésre*** a családi hétvége a Hódmezővásárhelyi Kishomoki Tavaknál, a Szt. Borbála est, segítünk a Vak Bottyán Kupa sportesemény megszervezésében és részt veszünk a versenyen. Rendszeresen kerül sor a klub délutánokra, ahol a tagságot érdeklő témákkal kapcsolatban előadásokat szervezünk. Részt veszünk különböző kiállítások megtekintésén, valamint a szoros kapcsolattartás keretében a Zrínyi Miklós laktanya által szervezett rendezvényeken. A legutóbbi években a megrendezése a pandémia és a különleges jogrend bevezetése, illetve annak folyamatos fenntartása miatt maradt el.

***Az egyesület működését***, az Alapszabályban és az Éves tervben elfogadott feladatok anyagi biztosítását tagdíjból, a személyi jövedelemadó egy százalékával, illetve a pályázati lehetőségek kihasználásával ***igyekszik valóra váltani***.

***Egyesületünk székhelye a 6800 Hódmezővásárhely Hódi Pál utca 3. szám alatti címen üzemelő tiszti*** ***klubba van bejelentve.*** Jelenleg felújításra vár, csak részben vehető igénybe!

 ***Érvényben levő szerződéseink:***

1. Az 5. Bocskai István Lövész Dandár (MH 5. LD, Debrecen), Hódmezővásárhelyi Kikülönített Elemével, a Zrínyi Miklós laktanyával.
2. Valamint a Magyar Honvédség Hadkiegészítési Kiképzés Nyilvántartó Parancsnoksággal (MH HKNYP, Budapest)

***Távlati és éves terveink fő feladata:***

1.) ***A taglétszám növelése***, új, fiatal (fegyveres testületek, rendvédelmi szervek és civilek) tagok beléptetése az egyesületbe. (Az egyesület fiatalítása.)

 2.) Az egyesület működéséhez szükséges ***anyagi lehetőségek megteremtése.***

 3.) A jelentősen változó anyagi és társadalmi környezetben, a jogszabályoknak, valamint az alapszabályban szereplő ***alap feladatoknak való megfelelés.***

Hódmezővásárhely, 2022. 12.09.